CONVOCATORIA DO XIº CONCURSO DE PINTURA ESCOLAR "MESTRE LAXEIRO" 2016
ADMINISTRACIÓN LOCAL — Municipal — Lalín (Outros documentos, notificacións e informacións públicas, 18/04/2016)

O Concello de Lalín convoca o XIº Concurso de Pintura Escolar “Mestre Laxeiro”–2016, segundo as seguintes bases aprobadas pola Xunta de Goberno Local na sesión celebrada o día 11 de abril de 2016. A presente convocatoria ten por obxecto a concesión de premios do XIº Concurso de Pintura Escolar “Mestre Laxeiro” 2016, organizado pola Concellería de Cultura do Concello de Lalín de acordo coas seguintes Bases. Primeira.— A Concellería de Cultura do Concello de Lalín, a través do Museo Municipal “Ramón Mª Aller”, convoca o XIº Concurso de Pintura Escolar “Mestre Laxeiro”–2016. Dito premio está dotado cun total de 1.740,00 euros con cargo á partida orzamentaria 334.481.00 do orzamento municipal vixente. Segunda.— Poderán participar no concurso tódolos alumnos, con idades comprendidas entre os 6 e os 15 anos, que cursen os seus estudos nalgún dos centros educativos dos ubicados no Concello de Lalín. Terceira.— Establécense os seguintes premios e categorías: a) Dous premios de 30 € e medalla. b) Quince accésit de 20 € e medalla. a) Dous premios de 40 € e medalla. b) Quince accésit de 20 € e medalla. a) Dous premios de 50 € e medalla. b) Quince accésit de 20 € e medalla. Así mesmo, establécese un premio de 200 € por cada unha das categrías categoría para os centros educativos, no que se valorará a calidade do conxunto da obra presentada polo alumnado de cada centro. Ditos premios poderán ser compartidos por máis de un centro se o xurado así o estimase oportuno. Así mesmo, farase entrega dun diploma a tódolos traballos seleccionados. Cuarta.— A técnica a utilizar nos traballos presentados é libre. A temática dos traballos presentados xirará sobre os seguintes persoeiros: Quinta.— Os traballos serán entregados a través dos centros de ensino no Museo Municipal “Ramón Mª Aller”, de luns a venres, en horario de 10:00 a 14:00 e de 16:00 a 21:00 horas. As presentes bases reguladoras publicaranse no BOPPO e con posterioridade remitiráselle a convocatoria á BDNS que será a que lle dé traslado ao BOPPO do seu extracto. O prazo para a presentación de solicitudes empezará a contar dende o día seguinte á publicación do extracto da convocatoria no BOPPO e rematará aos cinco (5) días naturais seguintes a contar dende o seguinte ao da publicación de dito extracto. Sexta.— O Concello, a través do Museo Municipal “Ramón Mª Aller”, entregará nos centros educativos os soportes nos que terán que realizarse os traballos. En ningún caso se enmarcarán as obras nin virán protexidas por cristal. Sétima.— O xurado dos premios estará composto por persoeiros do mundo das artes, que seleccionarán as obras gañadoras de cada categoría. O fallo do xurado darase a coñecer o día 6 de maio de 2016 no Auditorio Municipal de Lalín e, nese mesmo acto, farase a entrega dos premios. A concesión dos premios será obxecto de aprobación pola Xunta de Goberno Local do Concello de Lalín. Oitava.— Así mesmo, o xurado seleccionará unha serie de obras das presentadas ao concurso coas que se realizará unha exposición na Sala do Auditorio Municipal de Lalín do 6 ao 27 de maio de 2016. Novena.— As obras gañadoras de cada categoría pasarán a ser propiedade do Concello de Lalín. As demais obras presentadas a concurso poderán ser retiradas polos seus autores unha vez rematada a exposición. Décima.— A participación no Concurso, suporá a plena aceptación das presentes bases, que estarán a disposición dos interesados no Museo Municipal “Ramón Mª Aller” e na páxina web www.lalin. gal. Para máis información: Museo “Ramón Mª Aller”, teléfono: 986 784 004. Undécima.— A resolución de concesión dos premios esgota a vía administrativa e contra ela cabe interpoñer recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das Administracións Públicas e do procedemento administrativo común. Lalín, 12 de abril de 2016.—O Alcalde, Rafael Cuíña Aparicio.